Vladimirus Putinus

Vladimirus Vladimiri filius PutinusVladimiri Putini Vladimiri f. Orationes selectae in Latinum versae. Moscoviae, 2016, PDFGaius Licoppe Nestor, "Disputatio Ucrainiana," Epistula Leonina 281 (2023): 27, PDF. (Russice Владимир Владимирович Путин, tr. Vladimir Vladimirovič Putin; natus Leninopoli 7 Octobris 1952) est rerum politicarum peritus Russicus, praeses Foederationis Russicae annis ab 2000 ad 2008 et iterum ex anno 2012. Annis ab 1999 ad 2000 et ab 2008 ad 2012 fuit patriae minister primus. Iosephus Biden, praeses Americanus, eum sontem bellicum appellavit."Joe Biden calls Vladimir Putin a war criminal."

 De vita 
Vladimirus Putinus annis ab 1970 ad 1975 iuribus Universitatis Publicae Leninopolitanae studuit. Illo tempore ascitum est factioni Communisticae Unionis Sovieticae, cuius sodalis erat usque ad abolitionem eius (anno 1991).

Annis ab 1975 ad 1990, Putinus in Commissione Securitatis Publicae Unionis Sovieticae operam dedit. Deinde variis muneribus functus est in administranda Petropoli et foederatione Russica. A die 25 Iulii 1998, rector ministerii securitatis foederalis (Федеральная служба безопасности, ФСБ, tr. Federal'naja služba bezopasnosti, FSB) meruit, et die 29 Martii 1999 secretarius Consilii Securitatis Foederationis Russicae nominatus est, quae munera ad diem 9 Augusti anni 1999 tenuit; postquam praeses Consilii Ministrorum (i.e. primus minister) Russiae creatus est.

Die 26 Martii 2000, Putinus electus et 14 Martii 2004 iterum electus est praeses Russiae. Die 7 Maii 2008, secundum constitutionem foederationis Russicae, cum maximum spatium imperii assecutus esset, tertia petitione praesidii legibus prohibitus est. Eodem die factus est praeses factionis Russiae Unitae (Russice «Единая Россия», tr. Edinaja Rossija), quo officio a die 26 Maii anni 2012 functus est. Postero die, primus minister Foederationis Russicae creatus est. Die 4 Martii 2012, iterum praeses Russiae electus est, die 7 Maii eodem anno inauguratus. Die 18 Martii 2018, denuo praeses foederationis Russicae electus, die 7 Maii eiusdem anni inauguratus est.

Ex anno 2014, cum Crimaea paeninsula Putini iussu contra ius internationale cum Russia coniungeretur, relationes inter Russiam ac civitates occidentales difficillimae factae sunt. Praesidi Russico crimini datur pacem in Europa in periculum adducere ac bellum "hybridum" "trollis" incursionibusque in interrete, vi noxia ad suffragia conferenda, insidiis contra adversarios paratis (ut puta Skripal et Navalnyj) gerere. Mense Februarii 2022 Putinus, iterum ut videtur contra ius internationale, Ucrainam capi iussit.

Notae

 Bibliographia 
 Polyakova, Alina, et al. 2017. The Kremlin's Trojan Horses. Vasingtoniae: Atlantic Council. PDF.
 Putin, Vladimir. 2013. "A Plea for Caution From Russia." The New York Times, 11 Septembris 2013. Editio interretialis.
 Putinus, Vladimirus. 2016. Orationes selectae in Latinum versae. Moscoviae. PDF.
 Roth, Andrew. 2020. "Putin's ministers were not told of resignation plans in advance." The Guardian, 16 Ianuarii 2020.Editio interretialis.

 Putin-mentula! (cantilena valde popularis)

 Nexus externi 

 Situs interretialis Vladimiri Putini proprius.
 "Caesar unius Russiae." Ephemeris.
 Volfgangus Austriacus. "Stalin et Putin a Russis personae auctoritate gravissimae habentur." Ephemreis.
 Lydia Ariminensis. "Benigne in Italiam acceptus est." Ephemeris.
 Lepore, Franciscus. 2020. "In Russia Coronarium Virus dure saevit sed Putin solum consulit suffragio populi de Constitutione." Linkiesta.
 Tagesschau.de: Putins Kriegsankündigung: "Frage von Leben und Tod für unser Land" (Bellum a Putin declaratum: "Quaestio vitae mortisque pro patria nostra") (Theodisce. Visum die 25. Februarii 2022).
 Andreas Novocomensis. De comitiis Russicis. Putin vicit." Ephemeris.

Categoria:Alumni Universitatis Petropolitanae
Categoria:Praesides ministrorum Russiae
Categoria:Praesides Russiae